text: ফেনীতে বিস্ফোরণে মা-মেয়েসহ দগ্ধ ৩ - শেয়ারবাজারনিউজ.কম
  ফেনীতে বিস্ফোরণে মা-মেয়েসহ দগ্ধ ৩
  শেয়ারবাজার ডেস্ক: ফেনীতে এক বাসায় বিস্ফোরণের পর লাগা আগুনে মা-মেয়েসহ তিনজন গুরুতর দগ্ধ হয়েছেন।
  শুক্রবার (৫ মার্চ) রাত সাড়ে ১১টার দিকে শহরের শহীদ শহীদুল্লাহ কায়সার সড়কের হলি ক্রিসেন্ট স্কুল সংলগ্ন শফিক ম্যানশনে এ ঘটনা ঘটেছে।
  ফায়ার সার্ভিসের স্টেশনের কর্মকর্তা জাকের হোসেন ঘটনার সত‌্যতা নিশ্চিত করেছেন।
  জাকের হোসেন জানান, বিস্ফোরণে মা-মেয়েসহ তিনজন গুরুতর দগ্ধ হয়েছেন। প্রতিবেশীরা তাদের উদ্ধার করে ফেনী জেনারেল হাসপাতালে পাঠিয়েছে। পরে তাদের উন্নত চিকিৎসার জন্য চট্টগ্রাম মেডিক‌্যালের বার্ন ইউনিটে পাঠানো হয়।
  এ রিপোর্ট লিখা পর্যন্ত আহতদের নাম পরিচয় পাওয়া যায়নি। তবে তাদের দুইজনের দেহের ৬০ ভাগ ঝলসে গেছে। এছাড়া, বিস্ফোরণে রুমের দরজা, জানালা, গ্রিল, গ্লাস ভেঙে টুকরো হয়ে গেছে।